# Alpine F1 Team

Alpine F1 Team, enskrivet dindan an anv BTW Alpine F1 Team, zo ur skipailh Formulenn 1 gall a red abaoe 2021 e plas Renault Sport, ezel eus ar memes strollad saverien-kirri. Liammet eo ouzh ar merk Automobiles Alpine met reprezantiñ a ra Renault ivez evel e verk sportel. Redek a ra gant Esteban Ocon ha Pierre Gasly. Diazezet eo ar rann kastell-karr e Enstone, en Oxfordshire, Bro-Saoz tra m'eo savet ar c'hefluskerioù e Viry-Châtillon e-kichen Pariz ha redek a ra ar skipailh gant un aotre gall.

## Diazezoù
### Perc'hennerien bet ar skipailh

Liammet eo ar skipailh ouzh ar Formulenn 1 abaoe 1981 pa oa anvet Toleman, a-raok bezañ adprenet gant Benetton Group da redek dindan an anv Benetton Formula adalek 1986 ha gounit kevezadeg ar saverien e 1995 ha kevezadeg ar vlenierien e 1994 hag e 1995 gant Michael Schumacher. Gant Benetton e oa bet savet an uzin en Enstone e 1992. E 2000 e voe prenet ar skipailh gant ar saver-kirri gall Renault ha krouet Renault F1 Team e 2002. Gounit a reas kevezadeg ar saverien e 2005 ha 2006 ha kement all gant titl ar vlenierien gant Fernando Alonso d'ar memes bloavezhioù. E 2010 avat e oa bet komañset da werzhañ ar skipailh d'ur font postadur anvet Genii Capital en doa lakaet Lotus Cars da sponsorisañ ar skipailh e 2011 a-raok reiñ an anv Lotus F1 Team d'ar skipailh adalek 2012. Adalek 2016, dirak kudennoù arc'hant Genii Capital, e oa bet divizet gant Renault prenañ ar skipailh en-dro, adanvet Renault Sport Formula One Team ha da c'houde Renault Sport betek fin 2020. Alies-mat e reer gant "Skipailh Enstone" hepken evit kaozeal diwar-benn istor an aozadur a labour en uzin-se, en tu all da istor pep skipailh bet perc'henn.

### Istor Alpine e Formulenn 1

E 1968 e oa bet kaoz da lakaat ar saver kirri-sport Automobiles Alpine da redek e Formulenn 1 ha savet e voe un oto, an Alpine A350, kaset gant ur c'heflusker Gordini. Dilezet e voe ar raktres pa oa bet gwelet ne oa ket galloudus a-walc'h ar c'heflusker. E 1975 e voe savet gant an embregerezh ar pimpatrom a voe implijet gant Renault Sport evit mont e F1 da c'houde e 1977 : Alpine A500 V6 turbo.
E 2020, pa oa bet adaozet ar strollad Renault, e voe embannet e redje skipailh Formulenn 1 ar strollad dindan an anv "Alpine" da lakaat war-wel kirri sport ar strollad.

## Istor
### 2021

E 2020, pa oa anvet ar skipailh Renault Sport c'hoazh, e oa bet sinet ur c'hevrat gant ar c'hampion-doubl Fernando Alonso da erlerc'hiañ Daniel Ricciardo tra ma oa bet dalc'het Esteban Ocon er skipailh. Pa oa bet cheñchet anv ar skipailh da Alpine F1 Team e oa bet embannet e vije graet gant kefluskerioù Renault. Rener Renault Sport Cyril Abiteboul a embannas ez aje kuit eus ar skipailh. Erlec'hiet e voe gant Davide Brivio a laboure gant Suzuki e MotoGP betek-hen.
Redadeg kentañ Alpine a echuas p'en doa dilezet Alonso abalamour ma oa bet paket torraj gant e garr, ar pezh en doa graet dezhañ tommañ re tra ma oa bet toset Ocon gant Aston Martin Sebastian Vettel. Alpine a verkas poentoù evit ar 15 redadeg da heul avat. An disoc'h gwellañ a voe trec'h Esteban Ocon e Priz Bras Hungaria, a voe trec'h kentañ ur blenier gall war un oto c'hall abaoe Alain Prost war Renault e 1983. Pignat a reas Alonso war ar podiom goude Priz Bras Katar.

### 2022

E-pad ar goañvezh 2022, Laurent Rossi a adframmo skipailh renerien ar skipailh : Marcin Budkowski, rener meur, hag Alain Prost, prezidant dileuriet, a guita o c'hargoù. Otmar Szafnauer an Amerikan a gemer lec'h Davide Brivio tra ma vez anvet Bruno Famin da rener meur ar stal e Viry-Châtillon. Pat Fry a vez lakaet da rener teknikel pennañ, Matthew Harman a vez anvet da rener teknikel ha Davide Brivio da rener ar raktresoù kevezadeg. Ar blenier eserve Zhou Guanyu, a ya da Alfa Romeo Racing evel blenier pad, a vez erlec'hiet gant an Aostralian Oscar Piastri, kampion Formulenn 2 gant Prema Racing hag ezel eus Akademiezh Alpine. Diorren ar motorennoù a vez skornet evit tri bloaz. E miz C'hwevrer 2022, Alpine a ya asambles gant BWT hag a gemer an anv kenwerzhel BWT Alpine F1 Team. Evit ar marevezh nevez-mañ, Laurent Rossi a zisklêr ez eus bet dibabet gant skipailh gall konsant muioc'h war berzhded ar motor kentoc'h evit war e zerc'husted. Ar motor-mañ a ziskouez bezañ gant ar turbo hag e gompresor disrannet. Ouzhpenn-se, unvezh galloud nevez Alpine a zo skañvoc'h eget he stumm kent hag a c'hell labourat en un hiroc'h doare a domderioù hag a waskadennoù. Ar skipailh a sav ur raktres war 100 redadeg a-raok bezañ gouest da stourm evit kemer un titl kampion ar bed ar saverien.
Ocon hag Alonso, a zastum mad eus dilez doubl Red Bull er c'helc'hioù diwezhañ eus an arnod, o vezañ renket seizhvet ha navet er Priz Bras digeriñ, e Bahrein. Er Priz Bras Arabia Saoudat, Ocon a zo c'hwec'hvet pa guita Alonso ar redadeg abalamour d'ur gudenn gant ar motor. E Aostralia, Ocon a echu seizhvet tra ma echu Alonso seizhvet warn-ugent. E Imola, Alonso a guita ar redadeg abaoe an eizhvet tro abalamour da zegasadennoù graet d'e gorread; Ocon a echu unnekvet. Evit ar Priz Bras kentañ Stadoù-Unanet disputet e Miami, Ocon, loc'het eus al lec'h diwezhañ goude ur gwallzarvoud e-pad an abadenn esae diwezhañ, a echu eizhvet; Alonso, loc'het navet, a vez izelaet d'an unnekvet plas goude ur c'hastiz. Er Priz Bras Spagn, Esteban Ocon a echu e redadeg e seizhvet plas hag Alonso a echu navet. E Monako, Alonso a zo seizhvet hag Ocon daouzekvet. En Azerbaidjan, Alonso a zo seizhvet hag Ocon degvet. E Kanada, Alonso, eil war ar gril loc'hañ, a echu navet, a-dreñv Ocon, goude bezañ bet roet ur c'hastiz pemp eilenn dezhañ. E Silverstone, Ocon a guita ar redadeg e-kreiz pa echu Alonso pempvet. Er Priz Bras Aostria, Ocon a echu pempvet tra ma echu Alonso degvet. E-pad Priz Bras Frañs, Alonso a echu c'hwec'hvet hag Ocon eizhvet. Er Priz Bras Hungaria, Ocon a echu eizhvet hag Alonso degvet. E Belgia, Alonso a echu pempvet; Ocon a zo seizhvet. Er Priz Bras an Izelvroioù, Alonso a echu c'hwec'hvet hag Ocon navet. E Monza, Ocon a echu unnekvet met Alonso a guita. E Singapour, Alonso a dap un rekord nevez e istor ar Formulenn 1 gant e 350vet loc'hañ. Koulskoude, evel Ocon, ne echu ket ar redadeg. E Suzuka, Ocon a echu pevare hag Alonso seizhvet. E Austin, Alonso a echu seizhvet hag Ocon degvet. E Mec'hiko, Ocon a echu eizhvet tra ma guita Alonso ar redadeg abalamour d'ur gwallzarvoud motor. Goude ar Priz Bras Mec'hiko, Alonso a varn ar gudennoù fiabilded diouzh red e c'harr-tan e-skoaz hini Ocon. E Brazil, Ocon hag Alonso a zo renket a-feur, eizhvet ha pempvet. Evit an tennad diwezhañ eus ar marevezh e Abu Dhabi, Alonso a guita adarre; Ocon, avat, a echu e seizhvet plas. Ar skipailh gall a echu pevare e kampionad ar bed ar saverien gant 173 poent, a-dreñv Mercedes (515 poent) met a-raok McLaren (159 poent).

### 2023

E miz Eost 2022, Fernando Alonso a embann e zilez evit mont d'ar skipailh Aston Martin F1 e 2023; goude-se e tisklêr ar c'huzul-lezvarn e vo erlec'hiet gant ar blenier erlec'h, Oscar Piastri, met nebeut amzer goude, Piastri a nac'h bezañ en em ouestlet gant Alpine evit 2023. An afer a zo degaset dirak ar c'huzul anavezout ar c'hevradou hag, un nebeud sizhunvezhioù diwezhatoc'h, eo roet ar gwir d'ar blenier australian. D'an 8 a viz Here 2022, e tisklêr ar skipailh gall donedigezh ar blenier gall Pierre Gasly, deuet eus AlphaTauri, evit kemer lec'h Alonso war diazez ur gevrat liesbloaz. Ret eo mont en-dro da 1982 evit kavout un daouad blenierien gall gant Renault, gant an daouad Prost-Arnoux. E-pad ar c'hinnig ofisiel eus an Alpine A523, e miz C'hwevrer 2023, Alpine a ziskouez ez eo Zinédine Zidane an embanner nevez d'ar vro. An Aostralian Jack Doohan, ezel eus an Alpine Academy, a zo lakaet e blenier erlec'h.
E-pad ar Grand Prix kentañ eus ar c'houlzad e Sakhir, Gasly a echu navet tra ma ne echu ket Ocon ar redadeg. En Arabia Saoudat, Ocon ha Gasly a echu o-daou, an eil eizhvet hag egile navet. En Aostralia, an daou blenier a zilez goude ur stokadenn etre o c'hirri. E Azerbaidjan, Gasly ha Ocon a echu pevarzekvet ha pemzekvet. E Miami, Gasly ha Ocon a echu, an eil eizhvet hag egile navet. E Monaco, Ocon a echu trede ha Gasly seizhvet. E Barcelona, Ocon a echu eizhvet ha Gasly dekvet. E Montreal, Ocon a echu eizhvet; Gasly daouzekvet. En Aostria, Gasly a echu navet ha Ocon daouzekvet. E Silverstone hag e Hungaria, an daou blenier gall ne echuont ket ar redadeg.
E-pad an hañv 2023, dirak disoc'hoù izeloc'h eget ar re c'hortozet, un adaozadur aozadurel a c'hoarvez. Rossi a zo erlec'hiet e penn skipailh Alpine F1 gant Philippe Krief diwar ziviz Luca de Meo. Famin a gemer lec'h Szafnauer evel rener skipailh. Fry a ya d'ar skipailh Williams tra ma kuitaat Permane e bost a rener sport. E Belgia, Ocon ha Gasly a echu, an eil eizhvet hag egile unnekvet. En Izelvroioù, Gasly a dap ar podiom o echuiñ trede; Ocon a echu dekvet. En Italia, Gasly a echu ar redadeg en seizhvetlec'h; Ocon a rank dilezel. E Singapour, Ocon a zilez abalamour d'ur gudenn gant ar voest-vitennoù tra ma echu Gasly c'hwec'hvet. E Japan, Ocon ha Gasly a echu, an eil navet hag egile dekvet. E Qatar, Ocon a echu seizhvet ha Gasly daouzekvet. E Austin, Gasly a echu c'hwec'hvet; Ocon ne echu ket ar redadeg. E miz Here 2023, ar skipailh a rekrut Éric Meignan evel rener teknikel e rann ar motoù e Viry-Châtillon. E Mec'hiko, Ocon ha Gasly a echu, an eil dekvet hag egile unnekvet. E Brazil, Gasly a echu seizhvet, Ocon dekvet. E Las Vegas, Ocon a dap ar pevare plas; Gasly echu unnekvet. E Abu Dhabi, Ocon ha Gasly a echu, an eil daouzekvet hag egile trizekvet. Ar skipailh gall a echu c'hwec'hvet er c'hampionad bed ar saverien gant 120 poent. Ouzhpenn ar gudennoù a zalc'heusted, ar c'harr-red eus ar c'houlzad 2023 a c'houzañv diouer a c'halloud er strollad-stlej.

### 2024

E Sakhir, Ocon ha Gasly a echu seizhvet warn-ugent ha triwec'hvet. Goude ar fiasco e Sakhir, kemmoù a zo bet graet er frammadur diabarzh : Bell, Harman ha de Beer a guita ar skipailh. Joe Burnell a zo rekrutet evel rener teknikel arbennikaet en ijinerezh, ha David Wheater a erru evel rener arbennikaet en aerodinamik. Ciaron Pilbeam a zo diorroet evel rener ar perzhded. En Arabia Saoudat, Ocon a echu trizekvet; Gasly ne echu ket ar redadeg. E Priz Bras Sina, Alpine a dosta, evit ar wech kentañ eus ar c'houlzad, ouzh ar poentoù, oc'h echuiñ unnekvet (Ocon) ha trizekvet (Gasly).

## Disoc'hoù e kevezadeg bed Formulenn 1

| Bloavezh | Skipailh | Kastell-karr | Keflusker | Band.-rod | Blenierien (trec'hioù) | Niverenn ar PB | Poentoù | Trec'hioù | Plasoù pol | Troioù gwellañ | Renkadur |
| 2021 | Alpine F1 Team | Alpine A521 | Renault V6 turbo daou-nerzh | P | Fernando Alonso Esteban Ocon | 22 | 1 | 0 | 0 | 155 | 5vet |
| 2022 | BWT Alpine F1 Team | Alpine A522 | Renault V6 turbo daou-nerzh | P | Fernando Alonso Esteban Ocon | 22 | 0 | 0 | 0 | 173 | 4 |
| 2023 | BWT Alpine F1 Team | Alpine A523 | Renault V6 turbo daou-nerzh | P | Pierre Gasly Esteban Ocon | 1 | 0 | 0 | 0 | 2 | 6vet |

## Notennoù ha daveoù

* ↑ (en) Media Alpine Cars, « BWT and Alpine F1 Team combine forces in strategic partnership aimed at sustainability drive », 11.02.2022. Lennet d'an 12 a viz Meurzh 2023
* ↑ (en) F1 Network, « Genii Capital & Group Lotus join forces in Lotus Renault GP », 8.12.2010. Lennet d'an 12 a viz Meurzh 2023
* ↑ (en) Ian Parkes, « Analysis: 'Special' Enstone gets its reward with Renault F1 era », Autosports, 2.02.2016. Lennet d'an 12 a viz Meurzh 2023
* 1 2 3 4 (en) Formulenn 1, « Renault to rebrand as Alpine F1 Team in 2021 ». Lennet d'an 12 a viz Meurzh 2023
* ↑ (en) R. Smith "Alpine & Renault: The Development of the Revolutionary Turbo F1 Car 1968-1979." Chapter 3: The Alpine A350 Experimental Grand Prix Car, pp. 24-33
* ↑ (fr) Alex Renault, « Alpine A500 (1975) », L'Automobile Ancienne, 13.09.2019. Lennet d'an 12 a viz Meurzh 2023
* ↑ (en) Formula 1, « Renault announce shock departure of F1 team boss Abiteboul ahead of Alpine rebrand », 11.01.2021. Lennet d'an 13 a viz Meurzh 2023
* ↑ (en) Formula 1, « Alpine announce ex-Suzuki MotoGP chief Davide Brivio as new Racing Director », 17.01.2021. Lennet d'an 13 a viz Meurzh 2023
* ↑ (en) Jasmine Butler, « Alpine F1 Team left empty handed following the Bahrain Grand Prix. », The Checkered Flag, 01.01.2021. Lennet d'ar 14 a viz Meurzh 2023
* ↑ (en) Formula 1, « 2021 Bahrain Grand Prix: Vettel crashes into the back of Ocon ». Lennet d'ar 14 a viz Meurzh 2023
* ↑ (en) Formula 1, « Ocon claims shock maiden victory in action-packed Hungarian Grand Prix, as Vettel disqualified from P2 », 01.08.2021. Lennet d'ar 14 a viz Meurzh 2023
* ↑ (en) Sean Kelly, « Hungarian GP Facts & Stats: Ocon secures first French triple since Prost – and there's a new record for Alonso », Formula 1, 01.08.2021. Lennet d'ar 14 a viz Meurzh 2023
* ↑ (en) R.J. O'Connel, « Alonso was “waiting so long” for podium as he ends seven-year drought », Racefans.com, 21.11.2021. Lennet d'ar 14 a viz Meurzh 2023
* ↑ https://f1only.fr/budkowski-alpine-f1-news/
* ↑ https://ch-fr.motorsport.com/f1/news/prost-quitter-alpine-bwt-szafnauer/7357747/
* ↑ https://f1only.fr/officiel-szafnauer-rejoint-alpine-f1-avec-bruno-famin/
* ↑ https://f1only.fr/alpine-f1-annonce-une-restructuration-interne/
* ↑ https://www.ouest-france.fr/leditiondusoir/2021-12-13/ces-regles-de-la-formule-1-qui-vont-changer-la-donne-en-2022-469ef7a3-0324-4945-a791-63c10c2a1eda
* ↑ https://www.lequipe.fr/Formule-1/Actualites/Bwt-devient-le-sponsor-titre-d-alpine-en-f1/1316578
* ↑ https://fr.motorsport.com/f1/news/renault-pris-risques-nouveau-moteur/8277862/
* ↑ https://motorsport.nextgen-auto.com/fr/formule-1/alpine-f1-szafnauer-fait-le-point-sur-l-objectif-des-100-courses,174360.html
* ↑ https://rmcsport.bfmtv.com/auto-moto/f1/f1-coup-de-theatre-piastri-refuse-de-piloter-pour-alpine-la-saison-prochaine_AV-202208020505.html
* ↑ https://f1only.fr/oscar-piastri-explique-son-choix-de-quitter-alpine-pour-mclaren/
* ↑ https://fr.motorsport.com/f1/news/gasly-alpine-officiel-ocon-2023/10380898/
* ↑ https://le10sport.com/formule1/f1-prost-alesi-avant-ocon-et-gasly-ces-duos-francais-qui-ont-evolue-dans-la-meme-equipe-617137
* ↑ https://www.lefigaro.fr/sports/formule-1/formule-1-alpine-presente-sa-monoplace-avec-zinedine-zidane-comme-nouvelle-recrue-20230216
* ↑ https://f1only.fr/jack-doohan-nomme-pilote-de-reserve-alpine/
* ↑ https://www.cnews.fr/sport/2023-07-23/formule-1-le-double-abandon-de-pierre-gasly-et-esteban-ocon-victimes-dune-collision
* ↑ https://fr.motorsport.com/f1/news/laurent-rossi-quitte-alpine/10497889/
* ↑ https://www.lequipe.fr/Formule-1/Actualites/Szafnauer-et-permane-ecartes-l-ecurie-alpine-continue-sa-revolution/1410642
* ↑ https://fr.motorsport.com/f1/news/pat-fry-quitte-alpine-williams/10501002/
* ↑ https://fr.motorsport.com/f1/standings/2023/?type=Team&class=
* ↑ https://f1i.autojournal.fr/infos/moteur-infos/alpine-explique-son-deficit-de-puissance/
* ↑ https://fr.motorsport.com/f1/results/2024/gp-de-bahrein-640214/
* ↑ https://www.eurosport.fr/formule-1/saison2024/2024/f1-alpine-nomme-trois-nouveaux-directeurs-techniques-apres-le-fiasco-de-bahrein_sto10048342/story.shtml
* ↑ https://lesalpinistes.com/alpine-f1-team-grand-prix-chine-2024/
Kevezadeg bed ar Formulenn 1 e 2023 :
| Red Bull | Ferrari | Mercedes | Alpine | McLaren | Alfa Romeo | Aston Martin | Haas | AlphaTauri | Williams |
| 33 Verstappen 11 Pérez | 55 Sainz 16 Leclerc | 44 Hamilton 63 Russell | 10 Gasly 31 Ocon | 4 Norris 81 Piastri | 77 Bottas 24 Zhou | 14 Alonso 18 Stroll | 27 Hülkenberg 20 Magnussen | 22 Tsunoda 21 de Vries | 23 Albon 2 Sargeant |